Diari Oficial de la Generalitat Valenciana


Sumari del DOGV 3703, del 07-03-2000 (2000/1523)

ORDRE de 7 de febrer de 2000, de la Conselleria de Cultura, Educació i Ciència, per la qual s’autoritza la transformació del centre Acadèmia de Perruqueria Champús de València, en centre autoritzat de formació professional de grau mitjà.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3703

Data del DOGV
:   07-03-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/1523


Data del document
:   07-02-2000

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * València
    * ensenyament professional

ORDRE de 7 de febrer de 2000, de la Conselleria de Cultura, Educació i Ciència, per la qual s'autoritza la transformació del centre Acadèmia de Perruqueria Champús de València, en centre autoritzat de formació professional de grau mitjà. [2000/X1523]
  
L'expedient ha sigut iniciat pel titular del centre docent privat Acadèmia de Perruqueria Champús, situat al carrer de Joaquim Costa núm. 42 de València, en sol·licitud d'autorització d'obertura i funcionament com a centre de Formació Professional de grau mitjà per a impartir els ensenyaments corresponents al cicle de Tècnic en Perruqueria.
  
Per Resolució de la Direcció General de Centres Docents, de 8 de gener de 1988, el centre va obtindre l'homologació dels ensenyaments de coneixements tecnicopràctics de la branca de Perruqueria i Estètica, professió Perruqueria, de Formació Professional de 1r grau.
  
La Direcció General de Centres Docents ha aprovat per Resolució de 16 de juliol de 1999, les instal·lacions proposades per a l'autorització, ja que complix els requisits que, quant a espais educatius, establix la normativa vigent.
  
La Direcció Territorial de Castelló ha emés proposta favorable a allò sol·licitat, a la vista dels informes emesos per la Unitat Tècnica de Construccions i la Inspecció Educativa.
  
Vists la Llei Orgànica 1/1990, de 3 d'octubre, d'Ordenació General del Sistema Educatiu (BOE de 04.10.1990); la Llei Orgànica 8/1985, de 3 de juliol, reguladora del Dret a l'Educació (BOE de 04.07.1985); el Reial Decret 173/1998, de 16 de febrer (BOE 17.02.1998), pel qual es modifica i completa el Reial Decret 986/1991, de 14 de juny (BOE de 25.06.1991), que aprovà el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril (BOE de 08.05.1998), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar la transformació del centre privat Acadèmia de Perruqueria Champús homologat per a impartir el àrea tecnicopràctica de perruqueria, en centre autoritzat de Formació Professional de grau mitjà, amb les característiques i composició que més avall s'indiquen.
  
Denominació genèrica: Centre autoritzat de Formació Professional de grau mitjà
  
Denominació específica: Champús
  
Domicili: c/ de Joaquim Costa, 42-baix
  
Localitat: València
  
Província: València
  
Titular: Navala, SL.
  
Codi: 54441117
  
Ensenyaments i capacitat màxima que s'autoritzen:
  
- un cicle formatiu de grau mitjà en perruqueria amb 2 grups i 40 llocs escolars a impartir en doble torn (1 grup amb 20 llocs escolars de matí i un altre de vesprada).
  
La present autorització esdevindrà efectiva a l'inici del curs acadèmic 2000/01. Mentrestant, el centre podrà, si es dóna el cas, continuar impartint els ensenyaments anteriors a la LOGSE fins a la seua extinció, conforme al calendari vigent d'aplicació de la nova ordenació del sistema educatiu.
  
DISPOSICIÓ ADDICIONAL
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura Educació i Ciència, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació o publicació, segons corresponga.
  
València, 7 de febrer de 2000
  
El conseller de Cultura, Educació i Ciència,